Publication: Magyar Közlöny
Issue: MK-2011-118 (Year: 2011, Number: 118)
Era: contemporary
Section: rögzítést a számvitelrõl szóló 2000. évi C. törvény (a továbbiakban: Számv. tv.) elõírja. Ennek megfelelõen például
Paragraph Index: 1061

1. Az adatszolgáltatásban szerepeltetendõ ügyletek Az adatszolgáltatónak a nem rezidens partnerekkel, ügyfelekkel kötött, a tárgyidõszak elején, illetve végén fennálló valamennyi saját pénzügyi derivatív ügyletét, azok követelés illetve tartozás nyitó és záró pozícióját, illetve a tárgyidõszak forgalmi adatait jelentenie kell, beleértve azon ügyletekkel kapcsolatos tranzakciókat, átértékeléseket is, amely ügyletek a tárgyidõszak folyamán keletkeztek és még a tárgyidõszak vége elõtt lezárásra is kerültek. A vállalatcsoporton belüli nem rezidens vállalatcsoporttaggal, külföldi közvetlen tõkebefektetõvel és külföldi közvetlen tõkebefektetéssel kötött derivatív ügyleteket e táblákban kell jelenteni (azok nem számítanak közvetlen tõkebefektetésnek). A 3. melléklet 1. pontja szerinti, az MNB honlapján közzétett technikai segédletben a D5 szektorban szereplõ alapkezelõk adatszolgáltatásában saját ügyleteiket és az általuk kezelt pénzpiaci- és befektetési alapok nem rezidensekkel kötött ügyleteit is összevontan szerepeltetni kell.

Source: https://magyarkozlony.hu/hivatalos-lapok/a4902fddf23e88e97cf090dfa6e8c6e135d6e29f/dokumentumok/deab8161f91ee2931e4726827d0045e8a67930b3/letoltes